open-index/open-wikipedia-markdown huggingface dataset:
Serge Lusignan

**Serge Lusignan** l'est nè à Montréal in 1943. Ch'est un historien édzeur l’histoére cultchurelle et linguistike d'el fin du Moéyin Ache dins l' France médiévale. 
 
Il a étudié l’éspansion du picard conme langue d' conmunication dins ch' nord d'el France, dins l' Flande et dins l’Ingueltière. Dins ches troés darins sièkes du Moéyin Ache, ch' français picard, il a occupé eune plache chintrale dins l' cultchure écrite. 

## Quiques écrivures dseur el langue picarte

* *Espace géographique et langue : les frontières du français picard (XIIIe-XVe siècle)* , Actes des congrès de la Société des historiens médiévistes de l'enseignement supérieur public (2006) 

* *Langue et société dans le Nord de la France : le picard comme langue des administrations publiques (XIIIe-XIVe s.)*,  Comptes rendus des séances de l'Académie des Inscriptions et Belles-Lettres (2007)

* Serge Lusignan  (2007)

* Serge Lusignan, Diane Gervais, « *Picard* » *et* « *Picardie* », espace linguistique et structures sociopolitiques, Univarsitè Picardie Jules Verne , Anmien, (eut 2008)

* *Essai d’histoire sociolinguistique : Le français picard au Moyen Âge*,  Classiques Garnier, Paris (2012)
Picartext

Picartext, ch'est ène base éd textes écrits in picard édpis ch' 18 sièke.

Chole base o tè foaite à l’Univarsité Picardie Jules Verne ( UPJV ).

Il y o inviron 10 miyons d' mots dins chole base.
 
## Loyen
* https://www.u-picardie.fr/LESCLaP/PICARTEXT/Public/index.php

## Notes
* Eloy J.-M., Rey C., Martin F. , PICARTEXT : Une ressource informatisée pour la langue picarde, Actes de TALaRE 2015 - Traitement Automatique des Langues Régionales de France et d’Europe , Juin 2015, Caen, France (2015).

## Vir étou
* Le projet RESTAURE : https://hal.archives-ouvertes.fr/hal-01297835/document
** Delphine Bernhard, Marianne Vergez-Couret. Le projet RESTAURE. Colloque sur les technologies pour les langues régionales de France (TLRF 2015), Délégation générale à la langue française et aux langues de France, laboratoire de recherche en informatique pluridisciplinaire (LIMSI) - Centre national de la recherche scientifique (CNRS), Institut des technologies multilingues et multimédias de l’information (IMMI), Feb 2015, Meudon, France. pp.96-100.
Teneur (Pas-d'Calés)

**Teneur**  ch'est ène  conmeune picarte, plachée dins ch' départémint   dech Pas-d'Caleus pi dins  l'  région Heuts-d'Franche.

## Aménistrachon

 
 

## Nombe ed gins

## Histoère
Pindant l' Prumière Djérre mondiale, ech *Chinese Labour Corps* il étôt à Teneur. 

## Chés monumints pi lius d'mémoére
* L'église Saint-Germain

## Lius, agés, hamiaus pi écarts

## Parsonnalitès loèyèes à l'conmeune

## Notes pi référinches

### Loïens intarnètes
Dudon d' Saint-Kintin

**Dudon d' Saint-Kintin**, l'est nè in Vérmindoé intre 960 - 970. Ch' est un cronikeu picard du XI sièke. Doyen del collégiale d' Saint-Kintin, i défuncte avant 1043 (intre 1026 et 1043).

Élève d' Gerbert d'Aurillac (ch' futur Pape Sylvestre II) à Reims, il intègre ech capite del collégiale éd Saint-Kintin. 

Peu apré 987, ch' comte Albert  d' Vérmindoé il o invouéyè l' chanoène in ambassade aupré d' Richard , duc éd Neurmindie, pour avouèr ésn appouè face à Hugues Capet. 

Richard  li donne deus donmaines in poaiyis d' Caux et li conminde eune histoère d'chés Neurminds. 

## ''De moribus et actis primorum Normanniae ducum''
Dudon est connu pèr *De moribus et actis primorum Normanniae ducum* (« D'ches mœurs et pi d'ches accions d'ches prumiers ducs éd Neurmindie »), o  *Historia Normannorum* (« Histoère d'ches Neurminds »). 

Ch'est un récit conmindè pèr ch' duc Richard  d' Neurmindie, à la fin du . À la mort du prinche in 996, ses fius Richard II et pi Robert ch' Danoés i li dmindette éd poursuivre sin traval. 

Dudon écrit in prose mais il insère régulièremint des rimes.

Dudon d' Saint-Kintin i raconte l'histoére des Neurminds édpis 852 dousqu’à l' mort du duc Richard  in 996.

Ch' *De moribus...* cha s'organise princhipalemint in quate biografies :
* Hasting, ch' Viking primitif, cruel, païen et pi barbare
* Rollon, ch' Viking qui s' convertit à ch' cristiannime et pi qui d'vient ch' prumier moaîte éd la Neurmindie
* Djiyôme Longue Épèe, sin fiu, martyr deul dynastie
* Richard, fiu du précédint, figure du prinche idéal

## Notes
* ''De moribus et actis primorum Normannorum ducum'' édseur books.google.fr

* ''De moribus et actis primorum Normannorum ducum'' édseur la.wikisource.org
Albert Ier d' Vérmindoé

**Albert I d' Vérmindoé** dit * ch' Dévot*, l'est nè intre 931 et 934 et pi l'est défunctè au 8 ed sectimbe 987. 

Il étôt fut comte du Vérmindoé d' 946 à 987. Ch'étôt ch'  fiu à Herbert II d' Vérmindoé, comte d' Vérmindoé, et pi d’Adèle d' Franche.

## Notes et références
Poaiyis d' Caux

Ch' **Poaiyis d' Caux** ch'est eune région naturelle éd Neurmindie dins ch' Bassin parisien. 

Ch' nom du poaiyis d' Caux cha vient d’eune tribu chelte, ches Calètes, qui ont peuplé ch' poaiyis drés l'âge du fer.
Vikings

Chés **Vikings** (in Viu norroés : *víkingr*, pluriel *víkingar*) i sont des ésplorateus, des conmerçants, des rapineus et pi des pirates scandinaves du VIII sièke  au XI sièke. 

Is sont parfoés lonmés *Normands* (« *honmes du Nord* »).

## Vir itou
* Dudon d' Saint-Kintin, *De moribus et actis primorum Normanniæ ducum*.
Richard Ier éd Neurmindie

**Richard Ier d' Neurmindie**, dit **Richard ''Sans-Peur*** (Fécamp v. 930-996), ch'est ch' fiu naturel du duc éd Neurmindie [[Djiyôme Ier d' Neurmindie|Djiyôme Longue Épèe]]. Ch' est ech troésième «&nbsp;duc&nbsp;» éd Neurmindie.

== Vir itou ==
Richard Ier il a dmandé à [[Dudon d' Saint-Kintin]], d'écrire l'histoère d'chés prumiers ducs d' Neurmindie ( *De moribus et actis primorum Normanniae ducum'' ).
Atlas pan-picard informatisé

Ch' projet ANR APPI (*Atlas pan-picard informatisé*) a débutè in janvier 2018 pour troés ans à l’Univarsitè Lile.  Il est foait pour préparer l' future intégration des atlas linguistikes et éthnografikes d' France dins ch' projet intarnational éd digitalisation et d' mise in réseau d'ches érsources lexicografikes.

L’ *Atlas linguistique et ethnographique picard* est complètemint limérisè.

## Notes
* Direction du projet : **[[Esther Baiwir]]**, moaîtresse éd conférinches (Laboratoére ALITHILA, Univarsitè Lile)
* Bien Dire et Bien Aprandre, liméro 35 , *Les atlas linguistiques galloromans à l'heure du numérique : projets et enjeux* , Éditè pèr Esther Baiwir, 184 paches, Éd. Univarsité Lille,  ISBN-13 978-2-907301-22-0 (2020)
::: Esther Baiwir et Cécile Kaisin, *L’ALPic en ligne et le projet d’un Atlas pan-picard informatisé* (*APPI*), pache 47 
* jornèe d’étude « *Quel dialogue numérique entre les atlas linguistiques galloromans* ? », Univarsitè Lile , sectimbe 2019
* Esther Baiwir, *Francisation des dialectes d’oïl : de l’usage des atlas linguistiques comme termes de comparaison*, Langages 2019/3 (N° 215), paches 27 à 42, (2019)
* ech FEW : thesaurus galloromanicus  d' Walther von Wartburg.
** Wartburg, Walther von et al. (1922–2002). Französisches Etymologisches Wörterbuch. Eine darstellung des galloromanischen sprachschatzes, 25 vol., Bonn/Heidelberg/Leipzig-Berlin/Bâle, Klopp/Winter/Teubner/Zbinden.

## Sources
* vir ches 652 cartes dins l' *Atlas linguistique et ethnographique picard * : https://anr-appi.univ-lille.fr/index.php/alpic/?db=xxx
** Fernand Carton et Maurice Lebègue , 1989/1998. Atlas linguistique et ethnographique picard, 2 vol., Paris, Éditions du CNRS/CNRS Éditions.
Viul arpitan

Ech **viul arpitan** ch'étoét l'lingue arpitanne conme os souloét l'perler au Moéyin Âche.

## Granmoaire
Ech viul arpitan il avoét granmint d'coses in cmun avu'ch viu franchoés dins s'granmoaire pis dins s'n écriture. 

### Noms
Conme in viu franchoés pis in viul occhitan, ech viul arpitan i connoéçoét des restes ed déclinnaisons qui li vnoétte d'ech latin. Ches mots marles souloétte prinde un -s final au singulier quand il avoétte el fonccion d'sujet dins l'frase :
* *li chevaler*'s*' cort en la citá* : *ech cvalier i keurt dins l'chitè*
Quand ch'nom singulier n'étoét mie ch'sujet d'el frase, i n'prindoét poin d'-s :
* *jo veio lo chevaler* : *ej voé ch'cvalier*
Hugues Capet

**Hugues Capet** ch'est un roé robercien et pi il o fondé el dynastie capécienne. 

Il o tè duc des Francs (960-987), pis roé des Francs (987-996). 

Hugues Capet il est ch' prumier roé à n' pus uzer ech djermanike et à uzer ech Viu franchoés conme parlache.

## Référinches
Gérard Paulin Sanfourche

**Gérard Paulin Sanfourche**, l'est né el 1904 à Berbiguières et pi l'est mort el 1976 à La Réole. Ch'est un résistint franchoué.
La Reine du karaté

**La Reine du karaté ** (in picard : *L' reinne du karaté*), ch'est un film hongkongais d'chinéma, qu'a té réalisé pèr Lung Chien. Il est sorti in 1973 in France.

I conte l'histoère d'eune fanme agèe d' Canton qui va à Shanghai aveuc tous ses n'veus pour trouvoèr ses deus éfants disparus. 

Pour gaingner s' vie, a s' produit conme artisse d' rue dins des éxércices d' karaté.  Lin Hie, responsabe deul zone franchoèse à Shanghai, n'aime poin l' savoèr ichi. L' vielle fanme al o intindu éq Lin Hie il est responsabe d' el mort éd sin fiu et pi qu'il ertient s' fille prisongnière; ch'est aladon qu' al écmande esn esterminacion.

## Chés acteus

* Hsien Chin-Chu : l' reinne du karaté
* Jimmy Wang Yu : Ma Yung-Chen
* Zhang Qingqing
* Kang Kai
* Tzu Lan
* Lung Fei : le chef de la mafia
* Tang Chin
* Tian Ye
* Jin Dao
* Zhou Gui
* Huang Long 

## Notes pi référinches


## Loïens intarnètes

* Fiche IMDb
Lung Chien

**Lung Chien**, l'est né in 1916 et l'est défuncté l'28 ed mai 1975 à Taipei (Taïwan). Ch'est un réalisateu et pi un scénarisse d'chinéma.

Il ésplore des thèmes routèniers dins ech chinéma hongkongués conme chés arts martials mixtes o chl' importémint dins l' vie éd tous les jours.

## S'carrière

### Mise in scéne

* 1966: *[[Malaysian Tiger]]*
* 1966: *The Wandering Knight*
* 1967: *Dragon Inn*
* 1967: *Queen of Female Spies*
* 1968: *Dragon Tiger Sword*
* 1969: *The Ringing Sword*
* 1969: *Knight of the Sword*
* 1969: *Flying Over Grass*
* 1970: *The Bravest Revenge*
* 1970: *[[The Darkest Sword]]*
* 1970: *Golden Sword and the Blind Swordswoman*
* 1971: *Extreme Enemy*
* 1971: *Struggle Karate*
* 1971: *Ghost Lamp*
* 1972: *Boxers of Loyalty and Righteousness*
* 1972: *[[Blood of the Leopard]]*
* 1972: *The Angry Hero*
* 1972: *[[La Reine du karaté]]*
* 1973: *Gold Snatchers*
* 1973: *Wang Yu, King of Boxers*
* 1974: *[[L'Indomptable Dragon]]*

### Scénariste

* 1975: *Lo Yang Bridge*

## Notes pi référinches


## Loïens intarnètes

* Fiche IMDb
Guam

**Guam**  (in chamorro : *Guåhan* , o *Guahan*) ch'est eune île située dins l'est-sud-est d'el mér des Philippines et au sud-sud-ouest des Mariannes dech Nord. 

Al est l' pus grande île () d' Micronésie. 

Ch' est un territoère poin incorporè des Étots-Unis aveuc un gouverneu élu et un parlemint.   

## Notes
Chitè médiévale Couchy

El **chitè médiévale Couchy** ch'est unne chitè immuraillèe qu'a s'treuve in Picardie dins l' Ainne. Chèle chitè a comprind ch'câtiau Couchy pis l'vile ed Couchy-l'-Câtiau-Aufrike.
Francs

Ches **Francs** il étoétte un peupe germannike qu'il o aparu dsous l'forme d'un chuchonnache ed tribus vivant aux confins d'echl'Impire Ronmain au momint d'ches grandès invasions.

## Istoére ed ches Francs
Os n'sait brin grand cose dzeur ches Francs avant ch'III sièke. Ches Francs n'introétte fors que tardivmint dins chl'Istoére. In 240, i passtte ech Rhin por assauter ches Ronmains. L'armèe ronmainne peut lzes vinke moais ches Francs i n'perdtte mie d'timps pis i rcminchtte bientôt. Inte 250 et 255, i pilltte et ravajtte el Gaule et arrivtte mînme jusqu'in Espangne. Ches impreux ronmains Postumus et Tétricus lzes contienntte queuques ainnèes, inte 262 et pis 273.

### El grand terreur d'el Gaule ronmainne
In 275, echl'Impreux Aurélien il o l'maoauise idèe d'prinde des troupes ronmainnes d'el région Colongne pis Mayinche por lzes invoéïer in Orient. Ches Francs pis ches Alamans n'espéroette fors que cha por invahir. El foéblèche définsive ronmainne permet à ches deux peupes d'invahir el Gaule in passint ch'Rhin fachilmint. Quand i sont in Gaule, ches Francs défustinntte ches campangnes, chl'épisode-lo il afectro durmint sur ches populacions galo-ronmainnes qui croéïoétte eq l'Impire étoét unne warantie conte el dgère et l'misère. Echl'Impreux Probus i vo finalmint somette ches Francs pis ches Alamans in 279, moais l'mal avoét 'tè foait.

Durint et aprés chèlès grandès invasions, ech poaiyisache d'el campangne galo-ronmainne i vo granmint canger. El campangne a vo granmint s'dépeupler dmintiers qu'ches grandès viles vont croête pis s'foaire construire des rimparts et murales ed définse. Les invasions frankes et alamannes ed 275-279 ales ont 'tè conme un vrai choc psicologike por ches Galo-Ronmains, et l'Gaule a conme cangè d'époke : ech timps d'el poaix ronmainne (el dgère a'l frontière, el poaix ddins) il étoét fini, el dgère pis ches invahisseux il étoétte itout dins ches tères ronmainnes.
Lingues germannikes

Ches lingues germannikes, ch'est ches lingues indo-européïennes qu'ales sont parlèes dins ch'nord-ouest d'echl'Europe. Ches lingues germannikes ches pus parlèes inhui sont chl'ingloés, chl'almand, ch'nierlandoés, ch'suédoés, ch'norvégien, ch'dannoés pis chl'islandoés.

I o d'autès lingues germannikes qu'ales èn sont pus moais parlèes (conme ech burgonde, ech gotike, ech lombard) pis i n-ind a d'autes qu'ales sont d'ches lingues dialectales (ech flaminke, chl'alsachien).
Lingue gotike

El **lingue gotike** étoét unne lingue germannike parlèe per ches Gots. Al o disparu au XVIII sièke au pus tard.
Samoa anméricaines

Ches **Samoa anméricaines** sont un Territoire non incorporé et pi organisé des Étots-Unis situé in Ochéanie. 

Ches Samoa anméricaines sont dins chl'arkipel des Samoa, divisé l'2 ed déchimbe 1899 par un traitè intre, notanmint, l'Impire alemant et pi chés Étots-Unis.

## Notes
Blanke-Moaison

L' **Blanke moaison** (in inglé : *The White House*) ch'est l' résidince offichièle et pi ch' bureau du présidint d'chés Étots-Unis. 

Al est dins Washington D.C.


Image:WHClintonEastroom.jpg|L'{{lang|en|*East Room*
Image:White-house-floor1-cross-Hall.jpg|Ch' *Cross Hall*
Image:WHState2GWB.jpg|L' *State Dining Room*
Image:RwhWJCed.jpg|L' *Red Room*
Image:Green_1.jpg|L' *Green Room*.
Image:White-house-floor1-blue-room.jpg|L' *Blue Room*
Image:Vermeil Room.jpg| L' *Vermeil Room*
Image:PresidentsDiningJFK.jpg|L' salle à manger du présidint
Image:Private-dining-room-c1997.jpg|L' salle à manger familiale
Image:White house library.jpg|L' bibliotèke
Image:DiplomaticWest.jpg|L' *Diplomatic Reception Room*
Bahamas

Chés **Bahamas**, ( **Commonwealth des Bahamas** ) (in inglé : *The Bahamas* o *Commonwealth of The Bahamas*), sont un poéyis inglofone dins ch' Roéyôme du Commonwealth situé au nord deul mér des Caraïbes.

## Notes pi référinches

### Loïens intarnètes
Porte Dgillaume (Chartres)

El **porte Dgillaume** ch'est unne ed ches sèt portes d'el viule chitè fortifièe d'el vile ed Chartres. Chèle porte al o 'tè bersillèe per echl'armèe almande in 1944.
Îles Mariannes d'ech Nord

Chés **îles Mariannes d'ech Nord** i font partie d'chés îles Mariannes, dins l'est d'el mér Flipines, au nord-nord-est éd Guam. 

Ch'est un  territoère poin incorporè des Étots-Unis. Ch'est un commonwealth conme Porto Rico. 

## Notes
Magrite d'Oingt

**Magrite d'Oingt** al étoét unne erligieuse issue d'unne famile d'el noblèche d'ech Bieujoloés, alo vit au XIVe sièke pis al o écrit des teskes mistiques in viul arpitan pis in lotin.

Al o itout 'tè prieure d'ech moûtier Poletein d'lé Grenobe.
Liber Historiae Francorum

Ech **Liber historiae Francorum** (*Live ed l'Istoére ed ches Francs* in lotin) ch'est unne cronnike qu'al o 'tè écrite in lotin au VIIIe sièke per un moinne qui n'o mie donnè sin nom. Conme ech nom l'rinsingne, el cronnike a raconte echl'istoére ed ches Francs dpis l'cminchmint du monde, moais ch'o 'tè écrit pusieurs sièkes aprés qu'ches Francs fuchtte edvnus ches moaîtes ed la Franche, foait qu'y o granmint d'coses qui sont un 'tiot peu fantasques dins chiu live.
El Caritè saint Martin

El **Caritè saint Martin** ch'est unne épisode qu'il o arivè à saint Martin pis qu'Supiche Sévère i nos raconte dans s'cronnike *[[Vie saint Martin]]*. 

Supiche nos raconte in éfet qu'un iver qu'il étoét in posicion avuc echl'armèe ronmainne à Anmiens, Martin il o vu dsous ches murales un onme qui n'avoét mie grand cose sur li pis qu'i sofroét d'el froédure. Adonc, Martin li o keupè unne moétiè d'ès cape por qu'il euche pus keud. 
El nuit aprés cho, Martin il o vu in sonjant chl'onme à qui il avoét donnè s'mantieu, ch'étoét Jésus qui li disoét d'porsuire dins l'caritè.
Saint Martin

**Saint Martin**, seurlonmè ***Apostoéle ed ches Gaules***, il étoét un soudard ronmain dvenu un saint d'l'Église nè in Pannonnie pis qu'o voéïagè por vnir finir ès vie à Tours, in Franche. Il o vit au IVe sièke.

Os connoêt bien saint Martin raport qu'saint Supiche Sévère, évêke ed Borges, il o écrit dseur li tout un ouvrache qu'il o 'tè fort connu, el *[[Vie saint Martin]]*.

## Ès vie
Martin il o nè dvers echl’ainnèe 315 in Pannonnie, ch’est-à-savoér in Hongrie. Conme il étoét ch’fiu à un ofichier d’l’armèe ronmainne, il o ‘tè inrôlè bien timpe por unne carière militoaire. Quand il o ieu ‘tè converti, néporquant, il o sintu qu’cho sroét difichile d'conchilier s’foé crétienne pis sin métier. 

### El ''[[El Caritè saint Martin|Carité saint Martin]]''
Un jor qu’il étoét à Anmiens in garnison, il o vu un pauve hère qui douloét d’el terribe froédure d’echl’iver dsous l’muraille d’el chitè. Adon, Martin il o keupè l’moétié d’ès cape pis i li o donnè unne part (i n’avoét mie droét d’tout li donner raport que ches soudards n’poaiyoétte fors que l’moétié d’leur cape, l’eute moétié ‘toét propriétè d’Ronme). El nuit aprés, Martin il foait un rêve pis il o vu in songe echl’onme à qui il avoét donnè unne part ed sin mantieu, ch’étoét Jésus in personne. Prindant chu songe conme un apel, Martin il o prins l’déchision d’ès convertir à chu monmint-lo pis il o tchitè s’carière militoaire.
Jean Damaschène

**Jean Damaschène** il étoét un tiologien arabe dvenu saint qu'il o vit aus VIIe VIIIe sièke in Sirie pis in Palestinne. Il étoét fonccionnoaire d'ech calife, moais il étoét crétien, foait qu'après 45 ans d'serviche il o finalmint dû tchiter s'carière quand ch'calife il o interdit à ches crétiens d'ête fonccionnoaires, foait qu'il o 'tè vive in Palestinne, dins un moûtier por y ête moinne. 

Admintiers qu'ches Bizantins is s'mahonnoétte por savoér si qu'os povoét ou n'povoét mie foaire dz'images erligieuses, Jean il o prins plunme por définde echl'image crétienne, disant qu'conme ech Singneur I S'étoét incarnè, os povoét L'dépeinde moais seûmint dsous ches troaits incarnès, ch'est-à-savoér dsous ches troaits d'ech Crisse. Pis por ches eutes personnaches d'el Bibe pis d'echl'istoére crétienne (el sainte Vierge, ches saints pitout), cho n'posoét point d'problème d'foaire dz'images.

Ch'est grache à li qu'ches Bizantins is ont pu dévloper leurs ardjumints iconnofiles pis qu'achteure is foaitte coér des iconnes.
Supiche Sévère

**Supiche Sévère** (oubin *Sulpiche* et pis *Svers*, *Sévers* ; ed sin nom lotin *Sulpicius Severus*) il étoét un cronnikeus et pis un onme d'Église, biografe à saint Martin aprés avoér écrit l'fanmeuse *[[Vie saint Martin|Vita sancti Martini]]*.
Vie saint Martin

El ***Vie saint Martin*** (in lotin : *Vita sancti Martini*) ch'est un live qu'il o 'tè écrit per saint Supiche Sévère, évêke ed Borges pis cronnikeus galo-ronmain, por s'ranmintuvoér el vie pis ches mirakes saint Martin.

Fort connu pindant des sièkes, el Vie saint Martin al o 'tè un grand classike d'el litérature agiografike.
Agiografie

Echl**'agiografie** ch'est un ginre ed litérature qu'il o por sujet l'vie pis ches mirakes foaits per un saint. Ch'est unne litérature à portèe rligieuse.
Saint Irénèe

**Saint Irénèe** ou **Irénèe d'Lyon** (in lotin : *Irenaeus Lugdunensis*) ou **Irénèe dé Smyrne** (in gréjoés : *Εἰρηναῖος Σμυρναῖος* / *Eirênaĩos* « pachifike » et *Smyrnaĩos* « dé Smyrne »), qu'il étoét nè inte 120 pis 130 à Smyrne, dins l'Turkie actuèle, pis qu'il o moéru à Lyon / Lugdunum in Gaule in 202 oubin 203, il étoét un évêke ed Lyon pis il est achteure ravu conme un grand tiologien pis un Père d'echl'Église.

Saint Irénèe est bien connu por avoér écrit un fort troaitè tiologike conte ches érésies gnostikes qu'étoétte fort épardues moais qui mnachoétte el foé catolike pindant ches prunmiers sièkes.

In janvier 2022, ch'Pape Franchoés Ier i l'lonme *Doctor Ecclesiae*, ch'est-à-savoér *Docteur d'echl'Église*.
Biografe

El **biografie** est un ginre litéroaire qui raconte el vie à quécun. Y o pusieurs sous-ginres ddins, conme :
* echl'autobiografie, doù qu'ch'est chl'écriveus li-mînme qui raconte ès prope vie ;
* echl'agiografie, doù qu'ch'est l'vie à un saint onme d'echl'Église qu'est racontèe.
Saint

Un **saint** (por unne danme ch'est unne sainte) ch'est unne personne qu'al o ieu unne vie eximploaire, por ches crétiens, dingne qu'os l'prinche conme eximpe. Echl'Église a déclare saints ches personnes dseur qui al est seure oubin dseur qui al o mnè unne intchête por ête seure.

## Vir itou
* Lisse d'chés saints picards
Napoulitain (lingue)

Ech **napoulitain** ch'est unne lingue ronmanne parlèe in Campannie in Italie, dins l'région Napoules.
Saint Hilaire ed Poétiers

**Saint Hilaire ed Poétiers** il o 'tè ch'prunmier évêke ed Poétiers pis un tiologien fort conséquent qu'est nè in 315 à Poétiers pis qu'a moéru in 367 dins chèle mînme vile. 

Payin érudit qui cultivoét l'conoéçanche d'el filosofie, Hilaire s'o converti à'ch cristiannîme à l'lecture d'el réponse Diu à Moïse quand chti-chi Li dmande qui Il est dins ch'live d'echl'Exode : « *Ej su Chel qu'Il est* » (Ex. 3:14). À compter d'cho, Hilaire vo dvenir un d'ches grands écrivains crétiens, i mangnro unne réflexion tiologike perfonde qui vo l'conduire à s'controposer à ches tèses arienne pis sabélienne qui croéçoétte ed sin timps. Ches deus mouvmints sront pus tard erconnus érétikes, in partie in s'apoéïant dseur ches démonstracions saint Hilaire. 

Por èsn'accion pastorale et tiologike énergike, il o sovintfoés 'tè seurlonmè « Atanase d'echl’Occhidint », in réfrinche à saint Atanase d'Alexandrie qu'avoét foait chèle mînme euve ed promocion d'echl'ortodoxie d'el foé in Orient. Saint Hilaire il o timpe été cannonnisè pis l'Église èl fête ches 13 ed déchimbe.
Tiologie

El **tiologie** ch'est l'étude ed Diu pis d'ches coses d'echl'erligion, dins ch'monne crétien. El tiologie al o sovintfoés cos à foaire avuc el filosofie.
Érésie arienne

Echl**'érésie arienne**, o **ariannîme**, ch'étoét unne érésie crétienne qu'al o vu jor durant ch'III sièke à Alexandrie in Édjipe. Prédikèe per Arius, chèle tiologie disoétte eq Jésus n'avoét fors qu'unne nature d'onme, point divinne. Al o 'tè négatèe per ech Conchile Nicèe.
10 Cmandmints

Ches **10 Cmandmints** ou ch**'Décalogue** ch'est 10 cmandmints donnès per Diu à Moïse dins ch'live d'echl'Exode.
Accint circonflexe

Chl'accint circonflexe ch'est un des chonc diacritikes (é è ê ë pi ç) uzés in picard. 

## Un ^ cha siert à quoé ?

L'utilité d'un singne diacritike s'appréchie slon quate fonccions 
* fonologike :  eune différinche éd prononciacion produit eune différinche éd sens (cf. prés/près in frinsé), 
* graphologike : deus grafies conduisette à distinguer deus mots  qui ont eune meume prononciacion (près/prêt in frinsé),
* morphologike :  ch'est un singne qui jue un role granmatical (il prit / qu'il prît in frinsé), 
* arkéologike :  ch'est parfoès l' trace d'un caractère qué os tient à warder èl mémoére (Castel in viu franchoés del fin du X sièke → câtiau in picard) o (praestus  prêt).

À quoé siert chl'accint circonflexe ? 




Cha foait qu' os z'avons poin ebzoin dech singne lo in picard; ch'est un pur ornemint qui foait éq chl'accint circonflexe siert à l' distinccion sochiale. 

## Quèques exampes d' usage in picard
In picard, os z'avons poin ebzoin dech sène ^ mais in l'treuve parfoés dins chés teskes in picard. 

### â
* i t'ont intindu ronfler d'bout à l'eute d 'ech bâtimint   (VARLET Jacques)
* Mes z'amis quand o z'érez m'	a'âge   (BON Gaston - Chantons Cayeux)

### ê
* Cho t'aprein-nro 	à-t-êt'e 	point malhonnête, (DUQUEF Marie-Madeleine, 	 Amassoèr (picard-français) )
* Par un biau matin, i s'apprête , s' fourque ein moain, à s' reinde à ches caimps (Théophile DENIS -  Petits tableaux rustiques en patois d'un coin de Flandre française (1907) )
* Ouais, vraimint, eul vie d'ein sorlet cha n'est point ein' vie rêvée 	. (CLIQUENNOIS Louis - Parlache)
* Ch'est l'	fête 	à Mari' !  (DAVID Edouard - Mahiette )

### î
* L' sombre abîm' su l' point d' l'ingloutir (Jules MOUSSERON)
* I n'est point d' cheux qu'abîme l' défallainche (Edouard DAVID)
* comme quand os alloîmes à l'école insianne, il in vut apris tout l' mônne, à ch' momint chi (Hector CRINON)

### ô
* Kar échti lô ki s' réheuchrô, srô abouésiè, pi chti lô ki s' 	abouésrô 	, srô réheuchè.	(Edouard PARIS - S'Sint Evanjil slon Matiu)
* J'sins qu'éj vos biétôt vous tchitter. (Jean-Pierre CALAIS -  Tchuins d'zius)
* Eunne poche é 's min su'sn afutyô , I's aplédo alé bobone " Volée sinti 'l manche dë'm koutyô ?... "(Jean-Noël CARION - Douze lijerë prode en parler picard d'Anor (Hénaut) 1998)

### û
*  Cobien qu'a 	coûte 	eune plache ? (Gaston VASSEUR - Lettes à min cousin Polyte)
* Portant, j' vorouos bien z-z érvir mes jonnes gins d' no voéyage du mouos d'	a-oût. (Gaston VASSEUR - Lettes à min cousin Polyte , parge  968)

## Notes pi référinches
* Les formes graphiques de l'insécurité : l'exemple de l'accent circonflexe, Marie-Anne Paveau, Le français aujourd'hui 2010/3 (loméro 170), parges 71 à 82 - https://www.cairn.info/revue-le-francais-aujourd-hui-2010-3-page-71.htm
Saint Jean Batisse

**Saint Jean Batisse** (in ébreu : *יוחנן המטביל‎* ; in gréjois : *Ιωάννης ο Πρόδρομος*, « Jean ch'Précurseus » ; in viu gréjois : *Ἰωάννης ὁ βαπτίζων* ; in lotin : *Ioannes Baptista ;* os n'doét mie l'confonde avuc saint Jean chl'Apostoéle qu'o écrit chl'Évangile eslon Jean) il o 'tè un aschète juis d'ech prunmier sièke ed nou-t ère. Il est onnoré per ches crétiens conme ech précurseus Jésus i tient dins ch'cristiannîme unne grand plache intermi ches saints pis ches Évangiles parltte granmint d'li. Ches maroumétants is ont étout unne dévocion por saint Jean Batisse.
Saint Jean chl'Apostoéle

Echl'apostoéle **saint Jean** (ܝܘܚܢܢ ܫܠܝܚܐ in araméin) il est un d'ches apostoéles Jésus pis un d'ches quates qu'is ont écrit un Évangile (Évangile eslon Jean).

Os n'doét point confonde saint Jean chl'Apostoéle, étout lonmé saint Jean chl'Évangélisse, avuc saint Jean ch'Batisse.
Abaïe Sainte-Madleinne d'ech Barroux

Echl**'abaïe Sainte-Madleinne d'ech Barroux** ch'est unne abaïe bénédictinne qui s'truve in Provenche.
Frîn·ne-d'léz-Anving

**Frîn·ne-d'léz-Anving** ( in francés : *Frasnes-lez-Anvaing* — in walon : *Fraine-dilé-Anvegn* ) ch'est ène conmune plachée in Walonnie din l' provinche  Hénau (Bergike). 

La Rhosnes est un affluint éd l’Escaut qui passe ichi.

### Secchons

:(*) Ches gins d'Arc-Ainières et d' Wattripont sont ergroupés (ancienne conmune d'Arc-Wattripont

### Lius et monumints
* L’église Saint-Martin

* Le catieau d'Anving

## Notes pi référinches
* FRÎN.NE-D'LEZ-ANVING : eune sèchu du qu eune sétchi s sët à s méson
Catieau d'Anving

Le **catieau Anving** o **catieau Lannoy** (conmune d' Frîn·ne-d'léz-Anving) est un catieau belche du XVI sièke.
Rhosnes

La **Rhosnes** (*Ronne* in nirlindé) ch'est un ru d' Bergike, affluint éd l'Escaut.

## Notes pi référinches
Frîn·ne-d'léz-Bujnal

**Frîn·ne-d'léz-Bujnal** (in francés : *Frasnes-lez-Buissenal*) ch' est ène secchion del conmune d' Frîn·ne-d'léz-Anving, situèe in Walonnie din l' pourvinche  Hénau (Bergike). 

*  Brasserie La Frasnoise
Cédille Ç in picard

La cédille ch'est un diacritike plaché dsous ène lète. In picard, in l' teuve parfoés dsous èl lète C.

ç n'est poin granmint uzè in picard qui chuinte souvint chés pron.nonchiacions.





## Quèques exampes in picard

ç n'est poin granmint uzè in picard mais o l' treuve parfoés dins chés teskes in picard :

* i n a des fouos aveu leuz ingliche éspoquène i m'	**agaç'té** tellemint qu'éj freume éch poste du meume coup. (Gaston Vasseur,  Lettes à min cousin Polyte)
*  A cminchouot à dévnir **agaçant** vo comédie, qu'éj i ai dit. D'abord cobien qu'a coûtè tous voz histoéres ?	(Gaston Vasseur)
* un oeul edsus l'boulvard et l'aute qui mile ches rues **agaçantes**. Rin n'li écappe. Pac'que ch'est cha un bon agint d'él circulation. (Raymond Coudert)
* Sans compteu qu'a rvient tchér, i pérouot, aveuc des rpeus pi des bals, des rincontes éd tous les sortes organisèes pour échl **amorçage**. (Eugène Chivot, Rinchétte)
* Aveuc Teurine, oz étoait trantchille. Al **adjinçoait** toute. Al étoait tojours préte à pousser à reue. (Jean Leclercq, Chl'autocar du Bourq-éd-eut - 1996)
* Chaq' cabaret **s'annonçot** d'loin afin d'attirer l'pus d'pratique; (Charles Lamy,  Passe-timps Kimberlot, 1891)
* Qu' Nini' Marmoulette **annonçot**, S' voix larmoyant' restot parelle : Toudis su l' mêm' ton all' lisot.	(Jules Mousseron, Autour des terris, 1929)
* Avant d'reintrer, j**'aperçois** einne tchotte fanme assez rétuse ma foi qu'i m'foisoit des sangnes. (Gaston Bourdon, Létampi Longuétchille et Cie)
* Tout in attindant Ugénie, J**'aperços** ène négresse (Gustave Devraine,  Chés boudaines bleuses , 2004)
* On peut faire ichi chin qu'on veut, même s' pourmener in **can'çon**. (Léopold Simons)
* J'ai mingè, mais a m'	**lançoait** qu'jé nn'éroais yeu des suèes ! (Jean-Luc Vigneux)
* Batisse y n'arrêt' po s**'leçon** .	(Jules Watteeuw)
* j'espére éq cho t'serviro d**'élçon**.  (Jean-Pierre Calais)
* Intre deux ma', faut queusir ch'tiqui fait l' moins d' **lançures**. (Léopold Simons)
* In a **r'çu** él'mêm' don à l'ombre éd'not'beffro,	(Robert Boyaval, Dans le pays de Flandre, 1969)
* in cappenoulle qui a **reçu** s'n'histoire d'in aut' que t'arot r'connu et qu'i a fait s'leçon à sin compère ! (Robert Florin, Raconte tin conte à Batisse, 1981)

## Vir itou
* Accint circonflexe

## Notes pi référinches
Charles Lamy (poéte)

**Charles Lamy** l'est nè au 3 d'octobe 1848 à Kimbré. Ch'est un poéte picard. Il est  défunctè  l' 14 d'octobe 1914.

Il étot voéyageu d' conmerce pindant 33 ans mon des fabricants d' chicorèe. 

Il a écrit des poésies in picard publièes intre 1891 et 1900. 

In 1909, s' fille a s'nouéye pindant eune proumenade in voilier. Ch'est eune grande épreuve pour li et i cminche à pierdre el tiète à partir dé ch'momint-lo. 

## Quiques écrivures
Il a dédié granmint d' poémes à Brûle-Maison, ...
* Passe-timps kimberlots (5 volumes : 1891, 1892, 1893, 1894, 1900)
* **[[Visions (poinme)|Visions]]** , Poèmes en patois kimberlot, in Mémoires de la société d'émulation de Cambrai (1897) vir dzeur Gallica
* Contes d’pépère (1905)

## Notes pi référinches
* mimbe deul Société d’Émulation d' Kimbré (4 ed marche 1891), 
* mimbe des Rosati d'Anmien.
* Charles Lamy, Pages choisies (1927)
* Maurice Garet, *L'œuvre du poète cambrésien Charles Lamy* ,  in Mémoires de la Société d'émulation de Cambrai (1924) vir dzeur Gallica
Henri Chauvaux

**Henri Chauvaux**, l'est nè à Mon. Ch'est un écrivin.

Henri Chauvaux il o créè ch' jornal *[[L' Ropïeur (jornal)|L' Ropïeur]]*  aveuc Maurice Carez, Charles Dausias, Gaston Talaupe,  Arthur Pottier, Émile Lebas et Henri Delahaye.

## Quèques écrivures

* *L' Mariatche dèl fie Tapette*, Escaudrie in deux acques d' Henri Chauvaux et Emile Lebas , Société Le Labeur , Mon, 19 ed novimbe 1903.
* *El parrain d’ rinconte*, comédie en I acte, par H. Chauvaux et A. Devigne, 55 parges , Mon , éd. Boland et fils , 1910. 
* *El Canari*, comédie in ein aque d' Henri Chauvaux. , Mon, téyate, 26 d' octobe 1925.
Arthur Pottier

**Arthur Pottier** l'est nè l' 26 d' avri 1865. ch'est un écrivin d'Mon édsous ech surpitchet : ***Dudul***.

In 1895, Arthur Pottier il o créè ch' jornal *[[L' Ropïeur (jornal)|L' Ropïeur]]*  aveuc Maurice Carez, Charles Dausias, Gaston Talaupe, Henri Chauvaux  Émile Lebas et Henri Delahaye.

## Notes pi référinches
* https://www.mmemoire.be/wp2013/wp-content/uploads/2019/03/Interface-102.pdf
Raymond Coudert

Raymond Coudert est nè l' 15 ed févérié 1926 à Fouquereul (Pas-d'Calé)  et pi il est défunctè l' 20 ed juillet 2001 à Brouay-l'Bussière (Pas-d'Calé).

Il a écrit des teskes in picard éd l'Artoés et pi il o foait des éspectakes comiques.

:** eximpe : éstrait d'in texte à Raymond Coudert**

::''0 savez (o bin o n'savez p'tête pon) qu'ch'est chés boches (pardon,nous amis all'mands) qu'i ont invinté chés récipients in carton pindant la guerre ? (conme ech'lait ou bin l'jus d'peume aujord'hui). Mi, les preumiers qu'ja vu, ch'étot des n'tiots cartons d' "tartina" , in vrai ch'étot dé l'mélasse, conme chelle qu'in méIingeot à l'avonne éd' ches bidets, et v'Ià qu'in mingeot chà in guise ed' confiture faute d'aute. I' z'ont pon invinté faut qu'chà in papier i avot l'fichelle (pour ches moisson-neusses, par eximpe) , pis des vêt'mints, des maillots d'corps et minme des ridieaux. Ch'est ainsin qu'Alphonse i rinte un soir (adon qu'Zulma al étot surmint in route à vosiner) et li, conme gramin à l'époque, à causse du rationn'mint, il avot toudi sin boïo qu'i saquot. I vot ch'couet d'susch'poil in route à gargotter, i soulièfe ech' couvlèche, et « Mon Diu ! dù qu'ch'est qu'al a bin déniché des noulles ? D'pis l'temps qu' j'ai n'n'ai pon mingé » : i prind ch'l'équeumette et i assaye ; chà ch'est des noules fait main ; al sont démerlées et ein tiot peu fates, mais j'vas m'régaler tout n'minme ! In effet, i prind un peu d'sé, du poife, « Sacré vingt noms ! Si seul'mint qu'j'avos un morciaux d'gruïère ! » Et ch'est ainsin qu'Alphonse i-a mingé ses ridiaux, faute equ Zulma al étot in route a camanetter au vosinache.

## Notes pi référinches
* Raymond Coudert,  "L’euro", https://lanchron.fr/ChL85.htm
* https://lanchron.fr/ChL83.htm
* vir des vidéos : Ch'maîte gardinier , Ch'carrieux d'chintes , Roméo et Juliette, ...
Ternas

**Ternas** (in flaminke: *Ternast* .)  ch'est ène  conmeune picarte, plachée dins ch' départémint   dech Pas-d'Caleus pi dins  l'  région Heuts-d'Franche.

## Aménistrachon

## Nombe ed gins

## Chés monumints pi lius d'mémoére
* L'église Saint-Vaast.
* Ch' meunumint à ché morts.


Fichier:Ternas église2.jpg|L'église.
Fichier:Ternas monument aux morts.jpg|Ch' meunumint à ché morts.


## Notes pi référinches

### Loïens intarnètes
Thuré (Vienne)

**Thuré** est unne vile dins ch'Poétou, inhui in région Nouvèle-Aquitainne, in Franche.

Os put y voér deus câtiaux, echti d'el Barbelinière pis ch'câtiau d'el Massardière.
Câtiau d'el Massardière

Ech **câtiau d'el Massardière** ch'est un câtiau d'unne famille singneuriale qu'il o 'tè construit au XVIe sièke et qu'i s'truve dseur ches terres d'ech vilache Thuré dins ch'Poétou in Franche.
HEC Paris

Cheul’**École des hautes études commerciales** (*HEC Paris*), ch'est eune grind' école à Paris (Ile-ed-Franche).

## Loïens
* Chite web HEC Paris
Nou-Danme Fontenelle

Echl'estatue **Nou-Danme Fontenelle** (os put picardiser in **Fontnèle**) ch'est unne estatue d'el boinne Vierge avuc echl'éfant Jésus qu'a s'truve in Neurmaindie, dins chl'abaïe Saint-Wandrile Fontenelle. 

Chèle estatue al o 'tè foaite au XIIIe sièke pis al o 'tè granmint bersillèe per ches protestants durant ches dgères d'Erligion.
Abaïe Saint-Wandrile Fontenelle

Echl**'abaïe Saint-Wandrile Fontenelle** ch'est unne abaïe ed règue bénédictinne qu'a s'put truvoér in Neurmaindie dans ch'vilache Saint-Wandrile-Rançon.

El grand église d'echl'abaïe al o 'tè bersillèe pindant l'Révolucion franchoése, conme granmint d'eutés bélés coses in Franche, pis a n'o coér brin 'tè rconstruite.
Câtieu Thoury

Ech **câtieu Thoury** ch'est un câtieu fiodal qu'i s'truve dseur ches tères d'ech vilache Saint-Pourçain-sur-Besbre dins l'prouvinche Bourbonnoés (inhui ch'départémint Allier).
Câtieu Langoiran

Ech **câtieu Langoiran** est unne fortrèche médiévale qu'a s'truve à Langoiran dins ch'départmint Gironde in Franche. I s'tient dseur ech hanmieu Pied-du-Château (*Pé-del-Castèl*) pré deuch fleufe Garonne.

Il o 'tè construit au XIII sièke per unne famille ed singneurs du poéyis : ches *Seguin d'Escoussans*.
The Darkest Sword

**The Darkest Sword** (in picard : *L' épèe el pus noèrte*), ch'est un film hongkongais d'chinéma, qu'a té réalisé pèr Lung Chien. Il est sorti in 1970.

Ch' film i conte l'histoère d' Tun-Shan qu' est défoutu pour avoèr tuè involontairemint un advérsoère. I n' vut pus s' capinier et pi i bérzille esn épèe. Tindi tout cha, Su-Chen, amoureuse d' li, l' fléchit éd ércmincher à s' capinier.

## Chés acteus

* Ching-Ching Chang		
* Pin Chiang
* Yuan Yi	
* Ming-Ming Hsiao
* Min-Hsiung Wu

## Notes
* in tchinoés (cantoné)  :  黑劍鬼驚天  - 
● 黑1 剑2 鬼3 惊4 天5 ●
1. 	hēi	- noèrte; sombe; escret ● 
2. 	jiàn - épèe ● 
3. 	guǐ	- esprit ● 
4. 	jīng	- ète éffarouché ;  surprinde ● 
5. 	tiān	- ciu ; jour ; jornée ; tans ●

* in alemant : Das Geheimnis des schwarzen Schwertes ( *L' escret deul noèrte épèe*  )
* in italien : Kung-fu urlo di morte  ( *Ch' criage d' mort du kung-fu* )

## référinches


## Loïens intarnètes

* Fiche IMDb
Société d'Émulation de Cambrai

L' Société d'Émulation de Cambrai (*Sociétè d'Émulacion d' Kimbré*) ch'est ène achuchon savante édseur l'agritchulture, chés scienches et chés arts.

Ale a tè fondèe in 1804.

Chés textes i sont publiés dins chés *Mémoires de la Société d'émulation de Cambrai : agriculture, sciences et arts : séance publique*. 

## Notes
* http://www.emulationcambrai.fr/1-bienvenue-sur-le-site-de-la.htm

* https://gallica.bnf.fr/ark:/12148/cb32813276r/date

## Référinches
Thiembronne

**Thiembronne** (in flaminke: *Teenbronne* )  ch'est ène  conmeune picarte, plachée dins ch' départémint   dech Pas-d'Caleus pi dins  l'  région Heuts-d'Franche.

## Aménistrachon

 

 

## Nombe ed gins

## Chés monumints pi lius d'mémoére

* L'église Saint-Pierre-ès-Loïens.
* Ch' meunumint à chés morts.
* Capelle Noter-danme-du-Rosaire.

## Lius, agés, hamiaus pi écarts
* hamiaus : 
::● Drionville ● Écuire ● Ch' Blamont ● Ch' Bourguet ● L' Fay ● Ch' Gros Tison ● Ech Loquin
* Val-Restaut ( fr: *vallée de Restaud* )

## Parsonnalitès loèyèes à l'conmeune

## Notes pi référinches
* L’Abbè Jules Leroux, curé d' Thiembronne a écrit  *Histoire de Thiembronne* in 1912. 
::Vir : amazon.fr


### Loïens intarnètes

* Site deul mérrie
Meredith Monk

**Meredith Monk** est nèe l' 20 éd novimbe 1942 à New York. Ch'est eune compositrice, canteuse, réalisatrice, éscénarisse, actriche, danseuse et pi korégrafe anméricaine. 

Il y o deul danse, du téïate et pi del musique dins chés éspectakes à Meredith Monk. 

## Loyens

* https://www.meredithmonk.org/
* https://www.imdb.com/name/nm0598229/
* Films et inrégistrémints audio edzeur ech site Ubuweb

## Référinches
*  Jean-Louis Tallon, *Meredith Monk, une voix mystique* , Cecile Defaut Nouvelles Eds, 140 p. , octobe 2015 
* « *Meredith Monk, une voix mystique* », entretiens avec Jean-Louis Tallon, éditions Le Mot et le reste, 240 parges , 2022
Édmoéselle (Anisoptera)

In picard, d'moéselle, n'moéselle, édmoéselle, énmoéselle ch'est pour *la libellule* (in franchoés) mais étou pour Mamzéle (Zygoptera).
::pour *libellule* itou : un monsieu, une madame, une mademoiselle (vir Raymond Dubois , 1960 , liméro 3372, parge 134 )
::

Chés **anisoptères** (**Anisoptera**) ch'est un dsous-orde d'insecques odonates. 

## Lisse des familles
S'lon el lisse mondiale d'chés odonates, il y o 11 familles dins chol dsous-orde :

* Aeshnidae
* Austropetaliidae
* Chlorogomphidae
* Cordulegastridae
* Corduliidae
* Gomphidae
* Libellulidae
* Macromiidae
* Neopetaliidae
* Petaluridae
* Synthemistidae


Fichier:Anax imperator qtl2.jpg|*[[Anax imperator]]* (Aeshnidae)
Fichier:Tasmanian Redspot, Archipetalia-auriculata, female.jpg|*[[Archipetalia auriculata]]* (Austropetaliidae)
Fichier:Chlorogomphus magnificus.jpg|*[[Chlorogomphus magnificus]]* (Chlorogomphidae)
Fichier:Anotogaster sieboldii(Male,Japan,2017.09.24).jpg|*[[Anotogaster sieboldii]]* (Cordulegastridae)
Fichier:Downy emerald (Cordulia aenea) male.jpg|*[[Cordulia aenea]]* (Corduliidae)
Fichier:Asiatische Keiljungfer.jpg|*[[Gomphus flavipes]]* (Gomphidae)
Fichier:Four-spotted chaser (Libellula quadrimaculata) female dorsal.jpg|*[[Libellula quadrimaculata]]* (Libellulidae)
Fichier:Common clubtail (Ictinogomphus rapax) (43933159044).jpg|*[[Ictinogomphus rapax]]* (Lindeniidae)
Fichier:Macromia flavocolorata 1.jpg|*[[Macromia flavocolorata]]* (Macromiidae)
Fichier:Uropetala carovei.jpg|*[[Uropetala carovei]]* (Petaluridae)
Fichier:Macromidia donaldi-Kadavoor-2016-07-25-002.jpg|*[[Macromidia donaldi]]* (Synthemistidae)
Fichier:Female Sydney Mountain Darner dorsal (17112220266).jpg|*[[Austroaeschna obscura]]* (Telephlebiidae)
Fichier:Protolindenia wittei.jpg|*[[Protolindenia wittei]]* (Protolindeniidae)
Fichier:Urogomphus eximius Berlin.jpg|*[[Urogomphus eximius]]* (Aeschnidiidae)



## Notes pi référinches
Raymond Dubois (éstchulpteu)

**Raymond Dubois** l'est nè à Ernée l' 2 d'février 1904 et pi l'est défunctè à Juigné-sur-Sarthe l' 6 d' join 1982, ch'est un éstchulpteu franchoés.

Raymond Dubois i s’installe au Port-de-Juigné face à l’abaïe d' Solesmes in 1929.

Ch'est un éstchulpteu éstatuaire qui travaille in taille directe l' pierre éd Chauvigny, ech granite et pi surtout ch' bos : kène, cèdre et buis tourmintè deul règion d' Saulges (Mayenne).

Ess z' éstatues a sont seurtoute d' inspiracion erligieuse. 

## Notes pi référinches
* *Raymond Dubois, sculpteur-statuaire 1904-1982* , Brochure publièe pour l' rétrospective du 29 d' join au 23 d' eut 2003 à l'anchienne mérrie d' Juigné-sur-Sarthe.


### Loyens éstérnes
* https://web.archive.org/web/20211205075331/http://www.juigne-sur-sarthe.fr/raymond-dubois-sculpteur-juigneen.php
* https://www.ceas53.org/uploads/pdf/Histoire%20et%20patrimoine/La-chapelle-Notre-Dame-du-Nid-a-Juigne-sur-Sarthe-Aout-2018.pdf
* https://www.pop.culture.gouv.fr/search/list?auteur=%5B%22Dubois%20Raymond%20%28sculpteur%29%22%5D
Ech' Corbieu Val (canchon)

Ech' Corbieu Val , ch'est ène canchon écrite par Gabriel Echausse.

:I a in r’nard ed’ nou pays
:Qu'il a v’nu fouère sin terrye
:Dein ch’ bas d’nou montagne ..
::::Eh ben ! Eh ben !
:In fache d’ech’ « Croq’mitaine » !
::Et vous m’aouiez ben !

:Ch’est in r’nard qu’est ben hardi,
:Qui dort ni din l’jour ni din 1’ nuit.
:II est toujours din ch’ Corbieu val...
::::Eh ben ! Eh ben !
:Qui n’attrape ses camarades
::Et vous m’aouiez ben !

:Ch’est in r’nard qu’est ben adroet
:Pour chés bêtes fausses et chés putoes.
:Qui attrape toutes sortes de bêtes
::::Eh ben ! Eh ben !
:Et jusqu’à chés bêt’s à laine
::Et vous m’aouiez ben !

:Ch’est in r’nard qu’est ben malin,
:Qu’in n’ put pont prinde avucquc s’ main.
:Faudra y souffler din ses côtes... 
::::Eh ben ! Eh ben !
:Li fouère dinser inn’ gavotte
::Et vous m’aouiez ben.

:Qui qu’ c’est qui l’a fouet l’ chinson ?
:Ch’est in bergi d’Vingri-Nouvion
:In buvint inn’ boutelle...
::::Eh ben! Eh ben!
:Qui sortait d’ech’ jus d’ell’ trelle
::Et vous m’aouiez ben.


:Gabriel Echausse.

## Référinches
* REVUE DU NORD, janvier 1890, pache 246
* https://gallica.bnf.fr/ark:/12148/bpt6k32100255/f254.item
Misere (rime à Ch. Lamy)

**Misere** ch'est un poéme à '''Charles Lamy'''.

::::MISERE

:Jusse a l' saison d'à qu' ch' est qu'y fait dins l' Nord
:Si méchaint timps au couraint de l' jornée
:Qu'in n'os'rot point laicher in quien déhors
:Ni s'in aller, bien couvert, in tornèe :


:Deux fos pa s'maine arrivot d' vaint l' mason,
:Où j' tiens, doreux, à l' coyette m' famille,
:In viux mindiaint, tout bochu, fin grison,
:S' trînaint à peine aveuc l'aid' d'eun' béquille,
:A pieds décaux, pa ch'frod bleuis, inflès,
:N'ayaint su l' corps qu'eun' mince et courtt' rouière,
:In patalon, plein d' boue et défilés,
:Tell mint troés tous les deux, d'vaint d'rière,
:Qu'a vingt indrots, in aperchuvot s' piau.
:Et d'ssus s'n'attenne inondé pa s' tigniasse
:Fort einmèlèe, eune espece d' capiau
:Partout couvert d'à peu pres deux dogts d' crasse
:Etaint à l' mode y n'a déjà biau timps,
:Parel à cheux qu'in va mett' dins chés caimps
:Pour impêcher ch'z osiaux d' mier cheull' graine.


:Sitôt d' vaint l' porte, acouv'té, sins aria,
:Y d'mourot la gueurlottaint a fair' peine
:Et marmottot tros quatt' Ave-Maria.
:Adon, m' tiott' fille in acoutaint s' prière,
:Margrè cheull' peur qu'y li faisot d'tout près,
:Vitt' li portot, mûché d'rière s' mère,
:L' restaint d'sin r'pas qu'all' conservot esprès.
:Comme a s' sauvot, sitôt faite s'n aumône.
:Chaq' fos ch'minape obliant sin malheur,
:Arot donné tous chés fricots du monne
:Pou l'imbrasser et l' serrer su sin cœur.
:Car in a biau n'avoir qu'eun' méchaintt' mine
:Ett' viux, crasseux, déloq'té, prope à rien,
:In sint tout d' mêm' fonn' sin cœur dins s' poitrine,
:A l' vu' d'eun' mioche, apeurée, offraint l' sien.


:Pis, d'vaint d' partir, brayaint les yiux de s' tiête,
:Par ches carriaux y cachot tous ses miux
:Afin d' povoir cor eur' vvétier m' fillette
:Qui d puis longtimps, n' pensot pus à ch' pauv' viux.

::Ch. Lamy.

## Référinches
* Revue du Nord de la France,  Henry Carnoy  (1861-1930) et Alcius Ledieu  (1850-1912) Directeurs de publication, pache 14 , (Paris) janvier 1893, 
* http://catalogue.bnf.fr/ark:/12148/cb328592463
* https://gallica.bnf.fr/ark:/12148/bpt6k1246078/f19.item#

## Vir étou
* Visions (poinme) à '''Charles Lamy'''.
Chéché (canchonnier)

**Chéché**, d'sin vrai nom **Langlet**, ch'étôt un canchonnier du 19 sièke qui cantoait li-meume ses textes dins ches bourgades, dins ches foéres et pi édzeur ches martchés, princhipalemint dins l' Anmiénoés. O l'avoait surlonmé l' « *honme au grand fouet* » car i faisoait simblant d' juer du violon in balinçant sin bras édsu sin fouet.

## Quèques canchons à Chéché

* Ch' Fameux Cacheu
* Eche Conscrit

## Notes pi référinches
* Alcius Ledieu, *Un trouvère picard du XIX siècle* (notice) ,  la Revue du Nord , janvier 1891
Eche Conscrit (canchon)

**Eche Conscrit** ch'est ène canchon écrite par '''Chéché''' au 19 sièke.

**Chéché**, d'sin vrai nom **Langlet**, ch'étôt un canchonnier du 19 sièke qui cantoait li-meume ses textes dins ches bourgades, dins ches foéres et pi édzeur ches martchés, princhipalemint dins l' Anmiénoés. 

::::***Eche Conscrit.***

:Vlo six mois qué j' sus conscrit
::Et qu' jé r'viens d'l'Afrique.
:A ch'-t-heur' quitter men poys
::Cha fait bien bernique.
:Feut-i' qu' j'eu ieu un fier nez,
::Dé r'v'nir sans men congé.

:La béle aventure, ô gué !
::La béle aventure !

:l' feut qué j' vous diché c'men
::Qué j'fus à la guerre.
:Un jour qu' j'arrivois Amiens,
::Pa ch' feubourg Saint-Pierre,
:Des r'cruteu j'ai rencontrés
::Et pi je m' su- t-engagé.

:La béle aventure, ô gué !
::La béle aventure !

:Enfin, é m' vlo don parti
::Aveu d'eut' confrère ;
:Par rengée comme des berbi,
::Qu'i' vont à l' mar' boire ;
:Os alloim's si bien r'dréchès.
::Ch'étoit comm' des balanciers.

:La béle aventure, ô gué !
::La béle aventure !

:Vlo qu'o m' donn' pour fournimen
::Enn' grann' haberzague ;
:l' n'avoit trois qu'mis' ed'dens
::Et pi enn' casaque,
:Enn' queue de poyèle à men côtè,
::Su m'n épeule un bâton creusé.

:La béle aventure, ô gué !
::La béle aventure !

:Quant j' fus à m' destination,
::Oh ! ch'est qu' j'étois fier.
:Vlo qu'o m' met en faction
::Prés d'enn' poudrière.
:Un quien n'éroit point passè.
::« Qu'est-ch' qu'i' n'o lo ? » qué j' criois.

:La béle aventure, ô gué !
::La béle aventure !

:Vlo deux gros mossieu à gu'vo
::Qu'i' foisoit' ches moite.
:Jé m'sus dit : « Quoi qu'ch'est qu' chestlo ?
::Il ont l'air bien traite. »
:I' vient' pour ém' bousculer :
::J'ai ieu peur, jé me sus seuvè.

:La béle aventure, ô gué !
::La béle aventure !

:Enfin, ém' vlo don parti
::Droit à ch' corps de garde,
:Ed'vant ch' fu, jé m' sus mis
::Sans m' donner de garde.
:Vlo m' gibern' qu'all' pétoit,
::Et je crus qué l' diab' s'en méloit.

:La béle aventure, ô gué !
::La béle aventure !

:Jé n' veux pus dé ch' métier-Io,
::Non, l' diab' m'enléve !
:Os y boit d' d'ieu chaque ér'pos,
::Ou bien de soi o créve,
:Et pi l' moindr' feut' qu'os b'sez,
::Ch'est da ch' prison qu'os couquez.

:La béle aventure, ô gué !
::La béle aventure !

:::CHÉCHÉ. 

## Source
* LA JEUNE PICARDIE , pache 118 , VIEILLES CHANSONS PICARDES , janvier 1900
** https://gallica.bnf.fr/ark:/12148/bpt6k9738193t/f132.item